Malaisia Sin Chew Jit Poh vahendab uudist Jaapanist, kus valitsus on lubanud rahvale jagada majanduse elavdamiseks toetusraha igale inimesele 12 000 jeeni. Küsimus on, kuidas rahvas kavatseb seda kulutada?    12 000 jeeni on 1500 krooni ning selle summa saavad elanikud vanuses 18-65. Sellest kategooriast väljajäävad saavad 8000 jeeni ehk 970 krooni. Iseenesest pole see Jaapani elatustaset arvestades teab mis suur summa, kuid huvitav on ikkagi vaadata,  kuidas Päikese Juure maa (see on Jaapani nimi otsetõlkes, muidugi saab seda igatmoodi tõlkida, aga otsetõlge on naljakas) elanikud kavatsevad majandusraskuste ajal selle pisku hakkama panna.    Ühe küsitluse järgi kavatseb 28% vastanutest minna välja sööma ning 58% neist kas sushit või grillitud liha. 22% kavatseb selle kulutada kas igapäevastele väljaminekutele või reisima minna. Viimases kategoorias on populaarseimad kuumaveeallikad, Lõuna-Korea ja Hokkaido saar.    12% vastas, et  kulutavad toetuse koduelektroonikale ning 23% neist kavatseb osta lameekraanteleviisori.    Osa küsitletustest vastas väga koomiliselt. Nimelt, et nüüd on aeg juua õiget õlu ning mitte vesist lurri.    Miks ma selle uudise välja tõin? Väga huvitav on vaadata, kuidas Jaapani valitsus sülitab verd (hiinakeelne väljend), et majandusraskustega toime tulla, kuid rahvale jagatud raha läheb restoranis söömisele, Lõuna-Koreasse reisimisele ning õlu pruukimisele. Huvitav, kus see kriis on?